**ФАКУЛТЕТ ТЕХНИЧКИХ НАУКА**

**21000 Нови Сад, Трг Доситеја Обрадовића 6**

**Тел.: 021/450-810; Фах: 021/458-133**

**Жиро-рачун: 840-1710666-12**

**e-mail:** **studsluzba@uns.ac.rs**

**web адреса:** [**www.ftn.uns.ac.rs**](http://www.ftn.uns.ac.rs)

**web-сервис за пријем кандидата:** [**http://prijemni.ftn.uns.ac.rs**](http://prijemni.ftn.uns.ac.rs)

**Шеф студентске службе: (021) 485-2222**

**Референт за енергетику, електронику и телекомуникације; примењено софтверско инжењерство; анимација у инжењерству; информациони инжењеринг: (021) 485-2229**

**Референт за рачунарство и аутоматику: (021) 485-2231**

**Референт за биомедицинско инжењерство; софтверско инжењерство и информационе технологије; чисте енергетске технологије; мерење и регулација: (021) 485-2233**

**Референт за индустријскo инжењерство; инжењерски менаџмент; инжењерство информационих система; мехатронику: (021) 485-2224**

**Референт за графичко инжењерство и дизајн: (021) 485-2221**

**Референт за инжењерство заштите животне средине; инжењерство заштите на раду; управљање ризиком од катастрофалних догађаја и пожара: (021) 485-2225**

**Референт за производно машинство; механизацију и конструкционо машинство; енергетику и процесну технику; техничку механику и дизајн у техници; геодезију и геоматику: (021) 485-2226**

**Референт за архитектуру; сценску архитектуру, технику и дизајн: (021) 485-2223**

**Референт за грађевинарство: (021) 485-2228**

**Референт за саобраћај и транспорт; поштански саобраћај и телекомункације: (021) 485-2227**

**Маркетинг служба ФТН-а: (021) 459-141**, **(021) 485-2061**

**ОСНОВНЕ АКАДЕМСКЕ СТУДИЈЕ**

1. **Број слободних места за упис студената**

На Факултет техничких наука у школској 2018/19. години на основне академске студије, може се уписати укупно 2534 студената, од којих:

* **1433 студената чије се образовање финансира из буџета**
* **1101 самофинансирајућих студената**

На поједине студијске програме може се уписати следећи број студената:

|  |  |  |  |  |
| --- | --- | --- | --- | --- |
| *Област - студијски програм* | *буџет* | *самофин-ансирање* | *укупно* | *школарина* |
| *самофинан-сирајући* | *странци* |
| ***Машинство:*** | **190** | **60**  | **250**  |  |  |
| Производно машинство | 80 | 20 | 100 | 90.000 | 2.000 € |
| Механизација и конструкционо машинство | 55 | 5 | 60  | 90.000 | 2.000 € |
| Енергетика и процесна техника | 55 | 5  | 60  | 90.000 | 2.000 € |
| Техничка механика и дизајн у техници | 0 | 30 | 30 | 90.000 | 2.000 € |
| ***Електротехника и рачунарство:*** | **496** | **284**  | **780**  |  |  |
| Енергетика, електроника и телекомуникације | 160  | 80 | 240 | 90.000 | 2.000 € |
| Рачунарство и аутоматика | 190 | 50 | 240 | 120.000 | 2.000 € |
| Примењено софтверско инжењерство | 100 | 60 | 160  | 120.000 | 2.000 € |
| Мерење и регулација | 10 | 50 | 60 | 90.000 | 2.000 € |
| Софтверско инжењерство и информационе технологије | 36 | 44 | 80 | 120.000 | 2.000 € |
| ***Биомедицинско инжењерство*** | **20** | **40** | **60** | 90.000 | 2.000 € |
| ***Информациони инжењеринг*** | **60** | **0** | **60** | 120.000 | 2.000 € |
| ***Грађевинарство*** | 110 | **70** | 180 | 90.000 | 2.000 € |
| ***Геодезија и геоматика*** | **40** | **30**  | **70** | 90.000 | 2.000 € |
| ***Архитектура*** | 47 | 73 | 120 | 100.000 | 2.000 € |
| ***Сценска архитектура, техника и дизајн*** | **10** | **14**  | **24** | 100.000 | 2.000 € |
| ***Саобраћај:*** | 90 | 90 | **180** |  |  |
| Саобраћај и транспорт | 70 | 70 | 140  | 90.000 | 2.000 € |
| Поштански саобраћај и телекомуникације | 20 | 20 | 40 | 90.000 | 2.000 € |
| ***Индустријско инжењерство и менаџмент:*** | 90  | 170  | 260  |  |  |
| Индустријско инжењерство | 35 | 45 | 80 | 90.000 | 2.000 € |
| Инжењерски менаџмент | 55 | 125 | 180 | 90.000 | 2.000 € |
| ***Инжењерство информационих система*** | **30** | **50** | **80** | 120.000 | 2.000 € |
| ***Мехатроника*** | **50** | **40**  | **90** | 90.000 | 2.000 € |
| ***Графичко инжењерство и дизајн*** | **50** | **40** | 90 | 90.000 | 2.000 € |
| ***Инжењерство заштите животне средине и заштите на раду:*** | **80** | 50  | 130 |  |  |
| Инжењерство заштите животне средине | 60 | 30 | 90 | 90.000 | 2.000 € |
| Инжењерство заштите на раду | 20 | 20 | 40 | 90.000 | 2.000 € |
| ***Управљање ризиком од катастрофалних догађаја и пожара*** | **20** | **20** | **40** | 90.000 | 2.000 € |
| ***Анимација у инжењерству*** | **30** | **30** | **60** | 90.000 | 2.000 € |
| ***Чисте енергетске технологије*** | **20** | **40** | **60** | 90.000 | 2.000 € |
| **УКУПНО** | **1433** | **1101** | **2534** |  |  |

**НАПОМЕНЕ:**

Уписне квоте су приказане у складу са мишљењем Националног савета за високо образовање и одобрењем Министарства просвете, науке и технолошког развоја, и у случају потребе, накнадно ће бити усклађене са Одлуком Покрајинске владе Аутономне Покрајине Војводине о броју места за упис буџетских студената. Универзитет у Новом Саду задржава право да измени и допуни текст Конкурса. Све евентуалне измене и допуне Конкурса биће објављене на интернет страници Универзитета у Новом Саду и интернет страницама факултета.

За наставу на енглеском језику школарина се повећава за 50%.

Ако се на неки студијски програм не упише довољан број кандидата (минимално 21), кандидатима ће бити омогућено да упишу други сличан студијски програм на коме остане слободних места.

1. **Услови конкурисања**

За упис на основне академске студије могу конкурисати лица са завршеним средњим образовањем у четворогодишњем трајању.

1. **Полагање пријемног испита**

Лица која конкуришу у прву годину основних академских студија, полажу пријемни испит из следећих предмета:

- **Математика (ознака П1)**

за упис на студијске програме: Енергетика, електроника и телекомуникације; Рачунарство и аутоматика; Примењено софтверско инжењерство; Мерење и регулација; Софтверско инжењерство и информационе технологије; Биомедицинско инжењерствo; Инжењерствo информационих система, Информациони инжeњеринг; Мехатроника.

- **Математика (ознака П2)**

за упис на студијске програме: Саобраћај и транспорт; Поштански саобраћај и телекомуникације; Геодезијa и геоматикa; Анимацијa у инжењерству; Чисте енергетске технологије.

- **Математика са логиком (ознака П3)**

за упис настудијске програме: Производно машинство;Механизација и конструкционо машинство; Енергетика и процесна техника; Техничка механика и дизајн у техници;Индустријско инжењерство; Инжењерски менаџмент.

- **Математика са провером склоности (ознака П4)**

за упис на студијски програм Графичко инжењерство и дизајн.

- **Математика са провером склоности (ознака П5)**

за упис на студијске програме: Инжењерство заштите животне средине; Инжењерство заштите на раду; Управљање ризиком од катастрофалних догађаја и пожара.

- **Математика са провером склоности (ознака П6)**

за упис на студијски програм из области Грађевинарства.

- **Tест из области: Архитектонско пројектовање; Урбанизам; Математика, геометрија и рачунари; Савремена архитектура, историја и теорија; Уметност и дизајн у архитектури (ознака П7)**

за упис на студијски програм Архитектура.

- **Тест опште културе и информисаности; Разговор са кандидатима (ознака П8)**

за упис на студијски програм Сценска архитектура, техника и дизајн.

Приликом конкурисања кандидат добија пријавни лист са пратећом документацијом. Кандидат има право да се пријави на највише **три** студијска програма. На пријавном листу кандидат се опредељује за **основну жељу** **(1)** и наводи списак осталих жеља **по приоритету (2, 3)**. Уколико је кандидат навео студијске програме за које се полаже различит пријемни испит, он се на пријави одлучује да ли ће полагати сваки пријемни испит или ће га заменити са еквивалентним (објашњење дато у напомени). Пријавни лист се предаје на шалтеру Студентске службе Факултета, где је назначена основна жеља кандидата. Од референта Студентске службе кандидат добија оверену потврду са јединственим конкурсним бројем, са којом кандидат иде на пријемни испит. Конкурсни број је идентификациони број сваког кандидата под којим ће се водити све време конкурса и уписа.

***НАПОМЕНА:***

1. **Сви кандидати који полажу пријемни испит П1, могу да наведу као 2. или 3. жељу све студијске програме основних академских студија за које се полажу пријемни испити П2, П3, П5, П6 или основних струковних студија П9 и то без додатног полагања и плаћања тих пријемних испита. Кандидати ће бити равноправно рангирани са свим осталим кандидатима који су конкурисали на те студијске програме.**

***Кандидати који полажу пријемни испит П1 и додатно конкуришу на студијске програме за које се полаже различит пријемни испит, у пријавном листу наводе да ли ће полагати пријемне испите за те студијске програме. Заокружено ДА - полаже и плаћа (рангирање на тим студијским програмима ће се вршити по пријемном испиту на коме је остварено више поена). Заокружено НЕ - не полаже и не плаћа трошкове пријемног испита.***

1. **Сви кандидати који полажу пријемни испит П2 могу да наведу као 2. или 3. жељу све студијске програме основних академских студија за које се полажу пријемни испити П3, П5, П6 или основних струковних студија П9 и то без додатног полагања и плаћања тих пријемних испита. Кандидати ће бити равноправно рангирани са свим осталим кандидатима који су конкурисали на те студијске програме.**

***Кандидати који полажу пријемни испит П2 и додатно конкуришу на студијске програме за које се полаже различит пријемни испит, у пријавном листу наводе да ли ће полагати пријемне испите за те студијске програме. Заокружено ДА - полаже и плаћа (рангирање на тим студијским програмима ће се вршити по пријемном испиту на коме је остварено више поена). Заокружено НЕ - не полаже и не плаћа трошкове пријемног испита.***

1. **Сви кандидати који полажу пријемни испит П3, П4, П5 или П6 имају исти тест из математике, а различите тестове провере склоности односно логике. Кандидати су у обавези да полажу један тест из математике и тестове провере склоности односно логике за све студијске програме које су навели у пријави. (сваки додатни тест склоности односно логике се плаћа 50% од цене пријемног испита).**
2. **Кандидати који полажу пријемни испит П7 могу као 2. или 3. жељу да наведу студијски програм Грађевинарство без додатног полагања пријемног испита.**

**Строго је забрањено подношење више пријавних листова на различитим шалтерима! Кандидати ће приликом конкурса потписивати изјаве о томе да су упознати са процедуром спровођења конкурса и уписа. У складу са изложеним, скреће се пажња кандидатима да пажљиво попуне пријавне листове, прате термине који су важни током конкурса и уписа, јер се накнадне измене и кашњења неће уважавати.**

Припадник националне мањине чији је језик у службеној употреби на територији АП Војводине може полагати пријемни испит на матерњем језику, на основу личног захтева.

Лица са посебним потребама могу полагати пријемни испит на начин прилагођен њиховим потребама, који предложе у писаном облику приликом пријаве на конкурс за упис на Факултет, у складу са објективним могућностима Факултета.

Кандидат који је као ученик III или IV разреда средње школе постигао изузетан успех, тиме што је освојио једно од прва три места, на републичком такмичењу које организује министарство надлежно за средње образовање, или на државном или међународном такмичењу из наставног предмета из кога се полаже пријемни испит, може бити ослобођен обавезе полагања одговарајућег пријемног испита и може му се признати максималан број бодова који се може остварити полагањем тог пријемног испита. Право на признавање максималног броја бодова на пријемном испиту из одређеног наставног предмета кандидат остварује на основу одлуке декана донете по поднетом писаном захтеву кандидата. Као доказ кандидат треба да приложи оверену фотокопију дипломе са такмичења (оригинал дипломе се доноси на увид) приликом конкурисања на Факултет и **не треба да присуствује** пријемном испиту или делу пријемног испита за који је ослобођен.

Пријемни испити ће се полагати у просторијама Факултета, према распореду који ће бити објављен на web-сервису за пријем кандидата: **<http://prijemni.ftn.uns.ac.rs>**

1. **Конкурсни рокови**
	1. **Први конкурсни рок**

**Пријављивање кандидата:**

**20., 21. и 22. 06. 2018. год. од 08 - 13 сати.**

**Напомена:** Приговор на тачност матичних података и тачност бодова општег успеха из средње школе подноси се на e-mail:**studsluzba@uns.ac.rs** **до 25. 06. 2018. године до 20 сати.**

**Полагање пријемних испита обавиће се по следећем распореду:**

1. **Пријемни испит П1:**
* Математика - **27. 06. 2018. год. од 13:00 - 17:00 сати,**
1. **Пријемни испит П2:**
* Математика - **29. 06. 2018. год. од 13:00 - 17:00 сати,**
1. **Пријемни испит П3:**
* Математика са логиком - **28. 06. 2018. год. од 13:00 - 17:00 сати,**
1. **Пријемни испит П4:**
* Математика са провером склоности - **28. 06. 2018. год. од 13:00 - 17:00 сати,**
1. **Пријемни испит П5:**
* Математика са провером склоности - **28. 06. 2018. год. од 13:00 - 17:00 сати,**
1. **Пријемни испит П6:**
* Математика са провером склоности - **28. 06. 2018. год. од 13:00 - 17:00 сати,**
1. **Пријемни испит П7:**
* Тест за упис на студијски програм Архитектура - **28. 06. 2018. год. од 09:00 - 13:00 сати,**
1. **Пријемни испит П8:**
* Тест опште културе и информисаности - **29. 06. 2018. год. од 09:00 - 13:00 сати,**
* Разговор Комисије са кандидатима - **29. 06. 2018. год. у 17:00 сати.**

**Објављивање прелиминарних ранг листи:**

**30. 06. 2018. год. до 20:00 сати.**

**Објављивање коначних ранг листи:**

**03. 07. 2018. год. до 20:00 сати.**

**Упис примљених кандидата:**

**04. 07. 2018. год. oд 08:00 - 13:00 сати** - уписују се кандидати који су **по основној жељи**, на коначној ранг листи рангирани у оквиру квоте за буџет (без прозивке).

Прозивке свих неуписаних кандидата (кандидата који по основној жељи, на коначној ранг листи нису рангирани у оквиру квоте за буџет и свих самофинасирајућих кандидата) се врше у **Амфитеатру А1, 05. и 06. 07. 2018. год.** Прозивке се врше на основу ранг листи, које ће бити објављене **04. 07. 2018. до 20:00 сати.**

**Моле се кандидати који се уписују кроз прозивке да 04. 07. 2018. год. после 20:00 сати провере тачан термин одржавања прозивке на web-сервису за пријем кандидата:** [**http://prijemni.ftn.uns.ac.rs**](http://prijemni.ftn.uns.ac.rs)

**Кандидати који се не појаве на прозивци сматраће се да су одустали од уписа.**

**Генерална прозивка неуписаних кандидата** за упис на преостала места ће се извршити у **Амфитеатру А1, 07. 07. 2018. год. у 10:00 сати**. Овом приликом моћи ће да се упишу и кандидати који нису навели у пријави одређени студијски програм на коме је остало слободних места, под условом да су положили пријемни испит.

Кандидатима који су положили пријемни испит П1 и П2, а желе да се упишу на студијске програме где је преостало слободних места, а за које се полаже пријемни испит П3, П4, П5, П6 или П9, број освојених бодова са пријемног испита се множи са коефицијентом 1,5 (до максималних 60 бодова).

Ако на неком студијском програму остане слободних места, на тај студијски програм могу се уписати и лица која су на неком другом факултету положила одговарајући пријемни испит (минимално освојених 14 бодова). Упис таквих кандидата обавиће се **од 09. до 13. 07. 2018. год.**

По завршетку уписа кандидати који нису уписани треба да подигну своја документа до **20. 07. 2018. год**. После тог рока документа неће бити сачувана.

* 1. **Други конкурсни рок**

У случају да се не попуне сва места за упис по Конкурсу, приступиће се реализацији уписа у септембарском уписном року. Број слободних места по студијским програмима биће објављен **до 01. 08. 2018. год.**

**Пријављивање кандидата**:

**03. и 04. 09. 2018. год. од 08:00 - 13:00 сати.**

**Пријемни испит:**

**06. 09. 2018. год.** **од 09:00 - 13:00 сати****.**

**Објављивање прелиминарних ранг листи:**

**07. 09. 2018. год. до 20:00 сати.**

**Објављивање коначних ранг листи:**

**10. 09. 2018. год. до 14:00 сати.**

**Упис примљених кандидата**

**11. 09. 2018. год. од 08:00 - 13:00 сати.**

1. **Документација која се подноси приликом пријављивања кандидата**
	1. **Документа за пријављивање на конкурс:**
	* Пријавни лист (добија се на дан пријављивања на Факултету),
	* Сведочанства сва четири разреда средње школе (уколико се остављају фотокопије потребно је донети оригинале на увид),
	* Диплома о завршном - матурском испиту (уколико се оставља фотокопија потребно је донети оригинал на увид),
	* Очитана лична карта или фотокопија личне карте,
	* Доказ о уплати трошкова за организовање пријемног испита (оригинал уплатница).

С обзиром да се подносе оригинална документа на увид, **фотокопије не морају бити оверене**.

* 1. **Документа за упис:**
	+ Комплет за упис (садржи: фасциклу за упис, индекс и два уверења о студирању, а добија се на Факултету на дан уписа уз приказ уплатнице о трошковима уписа),
	+ Сведочанства сва четири разреда средње школе (оригинална),
	+ Диплома о завршном – матурском испиту (оригинал),
	+ Две фотографије формата 4.5 х 3.5 cm,
	+ Доказ о уплати трошкова уписа (оригинал уплатница),
	+ Доказ о уплати трошкова самофинансирања (оригинал уплатница).
1. **Новчане накнаде**

## Трошкови пријаве на конкурс и организовања пријемног испита: 6.000,00 дин.

## Трошкови уписа: 6.900,00 дин.

## Трошкови школаринe се могу платити у целости или на четири рате и то:

I рата.........................................................приликом уписа (25%)

II рата........................................................до 15. 09. 2018. год. (25%)

III рата.......................................................до овере зимског семестра (25%)

IVрата........................................................до овере летњег семестра (25%)

1. **Критеријуми за утврђивање редоследа кандидата на ранг листи**

Кандидат за упис на студијски програм може освојити максимално 100 бодова и то: по основу општег успеха у средњој школи и по основу резултата постигнутог на пријемном испиту.

Под општим успехом у средњој школи подразумева се збир просечних оцена у сваком разреду средње школе помножен са 2. По овом основу кандидат може стећи најмање 16, а највише 40 бодова. Општи успех у средњој школи рачуна се заокруживањем на две децимале.

На пријемном испиту кандидат може стећи од 0 до 60 бодова. Кандидат је положио пријемни испит (и тиме стекао право на рангирање ради уписа) уколико на пријемном испиту освоји **најмање** **14 бодова**.

Кандидат се може уписати на студијски програм у статусу буџетског или самофинансирајућег студента.

Кандидат се може уписати у статусу буџетског студента уколико се налази на коначној ранг листи до броја одобреног за упис кандидата на терет буџета и ако освоји најмање 50,01 бодова (општи успех из средње школе и освојени број бодова на пријемном испиту).

Кандидат се може уписати у статусу самофинансирајућег студента уколико се налази на коначној ранг листи до броја утврђеног за упис самофинансирајућих студената и ако освоји најмање 30,01 бодова (општи успех из средње школе и освојени број бодова на пријемном испиту).

За сваки студијски програм се утврђује јединствена ранг листа свих кандидата са укупним бројем бодова стечених по свим критеријумима утврђеним конкурсом. Место на јединственој ранг листи и број укупно постигнутих бодова одређују да ли кандидат може бити уписан у прву годину основних студија, у статусу буџетског или самофинансирајућег студента.

* Сваки кандидат ће бити рангиран у оквиру студијског програма који је пријавио као основну жељу, уколико је положио пријемни испит.
* Ако је кандидат на основној жељи стекао право уписа на терет буџета, појавиће се само на ранг листи тог студијског програма.
* Ако кандидат на основној жељи није стекао право уписа на терет буџета, он ће бити равноправно рангиран и у оквиру оног студијског програма који је навео под редним бројем два и за који је положио одговарајући пријемни испит.
* Ако кандидат стекне право уписа на терет буџета студијског програма који је навео под редним бројем два, он се неће појавити на ранг листи студијског програма који је навео под редним бројем три.
* Ако кандидат не стекне право уписа на терет буџета у оквиру студијских програма којe је навео под редним бројевима један и два, биће равноправно рангиран и у оквиру студијског програма који је навео под редним бројем три и за који је положио одговарајући пријемни испит.
1. **Начин и рокови за подношење приговора на утврђени редослед**

Учесник конкурса може поднети приговор путем web-сервиса за пријем кандидата [**http://prijemni.ftn.uns.ac.rs**](http://prijemni.ftn.uns.ac.rs)

Приговор на редослед кандидата за упис на прву годину студија подноси се након изласка прелиминарне ранг листе, најкасније **02. 07. 2018. године** **до 20:00 сати**.

По приговору учесника конкурса, декан доноси решење најкасније **до 03. 07. 2018. год. у 14:00 сати**. Одлуку декана кандидати могу видети на web-сервису за пријем кандидата.

**Подношење приговора и њихово решавање врши се у стриктно одређеним временским терминима. Скреће се пажња кандидатима да се строго придржавају наведених рокова, јер се неблаговремено поднети приговори неће** **уважавати****.**

1. **Упис страних држављана**

Страни држављани могу се уписати на прву годину основних академских студија Факултета под истим условима као и држављани Републике Србије. Кандидати - страни држављани, приликом пријављивања на конкурс подносе нострификоване дипломе о завршеној средњој школи у четворогодишњем трајању.

Страни држављанин плаћа школарину у току целог школовања, осим ако међународним споразумом или билатералним споразумом универзитета није другачије одређено.

Страни држављанин може да се упише на студијски програм ако пружи доказ о познавању српског језика у складу са Статутом Универзитета и Статутом Факултета односно о познавању језика на којем се изводи настава и ако је здравствено осигуран.

Страни држављанин који је завршио претходно образовање у иностранству, може условно да се упише на студијски програм у случају када поступак за признавање стране школске, односно високошколске исправе није завршен пре рока за подношење пријаве за упис, уз приложени доказ да је поступак у току. У случају да захтев за признавање буде одбијен или ако признавање иностране јавне исправе не даје право на упис студијског програма на који се лице пријавило, сматраће се да условни упис није ни извршен.

1. **Напомене**

Држављани Републике Србијекоји су диплому средње школе стекли у иностранству конкуришу и уписују се према стручном упутству Министарства просвете, науке и технолошког развоја Републике Србије.

Држављанин Републике Србије који је завршио претходно образовање у иностранству, може условно да се упише на студијски програм у случају када поступак за признавање стране школске, односно високошколске исправе није завршен пре рока за подношење пријаве за упис, уз приложени доказ да је поступак у току. У случају да захтев за признавање буде одбијен или ако признавање иностране јавне исправе не даје право на упис студијског програма на који се лице пријавило, сматраће се да условни упис није ни извршен.

Кандидати који се финансирају из буџета по афирмативним мерама конкуришу и уписују се према стручном упутству Министарства просвете, науке и технолошког развоја Републике Србије.

Припадници српске националне мањине из суседних земаља конкуришу и уписују се према стручном упутству Министарства просвете, науке и технолошког развоја Републике Србије.

**Стручно упутство за спровођење уписа за прву годину студијских програма основних студија на високошколским установама чији је оснивач Република Србија за школску 2018/19. годину биће накнадно објављено на web страници Факултета** [**www.ftn.uns.ac.rs**](http://www.ftn.uns.ac.rs)

Студентима који плаћају школарину школске 2018/19. године, Факултет техничких наука у Новом Саду, обезбеђује исте услове и права студирања као и студентима чије се школовање финансира из буџета Републике Србије.

Студент који се финансира из буџета Републике Србије може у том статусу да има уписан само један студијски програм на истом нивоу студија на територији Републике Србије.

Кандидати који су у претходном школовању студирали у статусу буџетских студената, немају право поновног уписа на исти ниво студија у том статусу.

Током студија студенти се опредељују за изборне модуле и предмете. Изборни модул односно изборни предмет ће се реализовати, ако има довољно заинтересованих студената (видети Правилник о извођењу наставе, методологији доделе ЕСПБ бодова, основама вредновања предиспитних обавеза и начину провере знања студената).

Сви други услови конкурисања студената за упис, уписа студената, уписа страних студената, конкурсни рокови, процедуре формирања ранг листа и поступак по приговорима су усклађени са Општим и осталим одредбама Заједничког конкурса.

Информације ван радног времена (за време пријављивања и уписа у прву годину студија) се добијају само на телефон 021/459-141.

 Декан

 Проф. др Радe Дорословачки